CELEX: 32005D0375
Language: hr
Date: 2005-05-11 00:00:00
Title: 2005/375/EZ: Odluka Komisije od 11. svibnja 2005. o izmjeni Odluke 90/255/EEZ o upisu mužjaka ovaca i koza u prilog matičnoj knjizi (priopćena pod brojem dokumenta C(2005) 1409)  Tekst značajan za EGP

03/Sv. 62
            
            
               HR
            
            
               Službeni list Europske unije
            
            
               75
            
         32005D0375
   
               L 121/87
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 11. svibnja 2005.
   o izmjeni Odluke 90/255/EEZ o upisu mužjaka ovaca i koza u prilog matičnoj knjizi
   (priopćena pod brojem dokumenta C(2005) 1409)
   (Tekst značajan za EGP)
   (2005/375/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/361/EEZ od 30. svibnja 1989. o uzgojno valjanim ovcama i kozama čistih pasmina (1), a posebno drugu alineju njezinog članka 4.,
   budući da:
   
               (1)
            
            
               Odlukom Komisije 90/255/EZ od 10. svibnja 1990. o utvrđivanju kriterija koji uređuju upis u matične knjige uzgojno valjanih ovaca i koza čistih pasmina (2) osigurava se da uzgojna društva i organizacije mogu odlučivati o upisu mužjaka određenih pasmina koje su navedene u konačnom popisu, u prilogu matičnoj knjizi.
            
         
               (2)
            
            
               Popis se pokazao nepraktičnim i neprilagodljivim i trebalo bi ga zamijeniti prilagodljivim postupkom u skladu s kojim uzgojne organizacije mogu odabrati korištenje potrebnih genetskih resursa u okviru jasno utvrđenog i nadziranog programa uzgoja.
            
         
               (3)
            
            
               U interesu je zaštite genetskih resursa životinja dozvoliti odobrenim uzgojnim organizacijama ili društvima da ustroje, u odgovarajućim slučajevima, priloge svojim matičnim knjigama za mužjake koji ne udovoljavaju kriterijima za upis u glavni odjeljak, ali su korisni za očuvanje pasmine.
            
         
               (4)
            
            
               Pravila o upisu određenih mužjaka u prilog matičnoj knjizi i dozvoljavanje upisa potomaka ovih mužjaka u glavni odjeljak matične knjige trebala bi biti dovoljno stroga i nediskriminirajuća; stoga bi ih trebalo dostaviti na prethodno odobrenje nadležnom tijelu iz Odluke Komisije 90/254/EEZ od 10. svibnja 1990. o utvrđivanju uvjeta za odobravanje uzgojnih organizacija i udruženja koja uspostavljaju ili vode matične knjige uzgojno valjanih ovaca i koza čistih pasmina (3).
            
         
               (5)
            
            
               Mjere iz ove Odluke u skladu su s mišljenjem Stalnog odbora za zootehniku,
            
         DONIJELA JE OVU ODLUKU:
   Članak 1.
   Prilog Odluci 90/255/EEZ zamjenjuje se Prilogom ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 11. svibnja 2005.
      
         
            Za Komisiju
         
         Markos KYPRIANOU
         
            Član Komisije
         
      
   
   
      (1)  SL L 153, 6.6.1989., str. 30.
   
      (2)  SL L 145, 8.6.1990., st. 32.
   
      (3)  SL L 145, 8.6.1990., str. 30.
   
      PRILOG
      
         
            „PRILOG
            Uvjeti propisani u četvrtoj alineji članka 4.
            
                        1.
                     
                     
                        Matična se knjiga mora pozivati na ‚tešku’ pasminu koja obično nije namijenjena intenzivnoj proizvodnji. Uzgojno društvo ili organizacija morala je dokazati manjak mužjaka upisanih u glavni odjeljak matične knjige raspoloživih za uzgoj u skladu s uzgojnim programom.
                     
                  
                        2.
                     
                     
                        Uzgojno društvo ili organizacija morala je opravdati potrebu za prilogom matičnoj knjizi za mužjake u okviru uzgojnog programa.
                     
                  
                        3.
                     
                     
                        Neophodno je propisati uvjete pod kojima se potomci mužjaka upisani u prilog matičnoj knjizi mogu upisivati u glavni odjeljak matične knjige koji moraju biti najmanje onoliko strogi kao i oni koji vrijede za ženke odnosnih životinja. U tu svrhu uzgojna društva ili organizacije dobivaju prethodno odobrenje spomenutih uvjeta od strane nadležnog tijela koje odobrava takvu organizaciju u skladu s Odlukom Komisije 90/254/EEZ.”